5. ΑΝΑΓΚ. ΝΟΜΟΣ 200 της 1/7 Οκτ. 1936 (ΦΕΚ Α΄ 443) Περί καθορισμού αποζημιώσεως δια τα Μέλη της Ανωτάτης Επιτροπής Προμηθειών Υπουργείου Στρατιωτικών. Άρθρον μόνον.-Εις έκαστον των μελών της παρά τω Υπουργείω των Στρατιωτικών λειτουργούσης Ανωτάτης Επιτροπής Προμηθειών, δια την ενέργειαν προμηθειών κατ’ εξουσιοδότησιν της Υπηρεσίας Κρατικών Προμηθειών, παρέχεται αποζημίωσις, δι’ εκάστην συνεδρίασιν και μέχρι 20 συνεδριάσεων μηνιαίως, δραχ. 150. Τα μέλη ταύτα δεν απαλλάσσονται των κυρίων καθηκόντων των. Η Διάταξις του παρόντος άρθρου ανατρέχει από 1ης Απρ. 1936 αφ’ ης εξεδόθη η απόφασις εξουσιοδοτήσεως παρά της Υπηρεσίας Κρατικών Προμηθειών. 